Politik

Mindretallet rummer mange gode kandidater til Forbundsdagen

Flensborg Avis og en række kilder har set ud over det sydslesvigske SSW-landskab og fundet en række personer, der ville være velegnede til at stille op som kandidater, når SSW i 2021 går til forbundsvalgkamp. Listen rummer folk, der allerede har sagt fra, og andre der måske ikke engang selv har overvejet muligheden for at stille op, ligesom der sandsynligvis er andre, der har ambitionerne, og som avisen har tænkt på. Så listen viser derfor, at mindretallet faktisk rummer mange personer, der har evnerne og kompetencerne. Om en eller flere af disse 18 personer kommer på valglisten, afgøres af SSW til januar.